ᐃᓚᓕᐅᑎᓯᒪᔪᖅ 5

ᐊᔾᔨᙳᐊᓄᑦ ᒪᓕᒋᐊᓖᑦ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᖃᕋᓴᐅᔭᒃᑯᑦ ᓂᐅᕕᕐᕕᖓᓄᑦ

ᐅᕙᓂ ᑕᑯᒋᐊᕈᓐᓇᖅᑕᐃ ᐱᖁᑎᒧᑦ ᐊᔾᔨᖑᐊᓄᑦ ᒪᓕᒋᐊᓖᑦ ᓄᑖᒧᑦ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ (PIC&D) ᓂᐅᕕᐊᒃᓴᖃᕐᕕᖓᓄᑦ.

* ᐊᔾᔨᙳᐊᖅ ᐊᖏᓂᖅ 1000 x 1000 ᐱᒃᓱᓪ (ᑭᑉᐹᕆᒃᑐᖅ)
* ᐊᔪᙱᓐᓂᓕᒫᓐᓂ ᑕᑯᒃᓴᐅᑦᑎᐊᕐᓗᓂ
* ᖃᓄᐃᑦᑑᓂᖓ .jpeg ᐅᕝᕙᓘᓐᓃᑦ .png
* ᑕᐃᒪᐃᖁᓇᐅᕗᖅ ᐱᖁᑎ ᐊᔾᔨᒌᙱᑦᑐᓂ ᐊᔾᔨᓕᐅᖅᓯᒪᒋᐊᕐᓗᒍ. (ᓲᕐᓗ: ᐃᓯᒐᐅᔭᕐᒧᑦ: ᓯᕗᓂᐊ, ᓴᓂᒧᑦ, ᑐᓄᐊ, ᐊᑖᒍᑦ ᐊᒻᒪᓗ ᖁᓛᒍᑦ ᑕᑯᒃᓴᐅᓗᑎ. ᑕᐃᒫᒃ, ᓂᐅᕕᖅᐸᒃᑐᑦ ᑐᑭᓯᐅᒪᓂᐊᕐᒪᑕ ᑭᓱᒥ ᓂᐅᕕᕐᒪᖔᑦᑕ.
* ᐊᔪᙱᒃᑯᕕᑦ, ᐃᓄᖕᒧᑦ ᐊᑐᖅᑕᐅᑎᓪᓗᒋᑦ ᐊᔾᔨᙳᐊᓂᒃ ᐃᓚᓕᐅᔾᔨᓗᑎᒃ ᐃᑲᔫᑎᖃᕐᓂᐊᕐᒪᑕᑦ ᓂᐅᕕᐊᒃᓴᖃᕐᓂᕐᒥᑦ ᐱᖁᑎᒥ. (ᐱᖁᑎᐅᑉ ᐊᑐᖅᑕᐅᓂᖓ ᓇᓗᓇᐃᖅᓯᒪᓂᒃᑯᑦ)
* ᓴᓇᓯᒪᓂᖓᓄᑦ ᐊᑐᖅᑕᐅᔭᕆᐊᓕᖕᒥ ᐱᓯᒪᑦᑎᓂᕐᒧᑦ ᓂᐅᕕᐊᒃᓴᖃᕐᓂᕐᒧᑦ, ᐊᔾᔨᙳᐊᖅ ᑐᓄᐊ ᖃᑯᖅᑕᐅᓗᓂ, ᑭᓯᐊᓂ ᐃᓄᖕᒧᑦ ᐊᑐᖅᑕᐅᑎᓪᓗᒍ ᑕᐃᒪᐃᒋᐊᑐᙱᑦᑐᖅ. (ᐆᒃᑑᑎ ᐊᑖᓃᑦᑐᖅ)



* ᑕᒡᕙ ᐃᑲᔫᑕᐅᒍᓐᓇᖅᑐᖅ ᐊᔾᔨᓯᐊᑎᑦ ᑐᓄᐊᓃᑦᑐᑦ ᐲᔭᖅᑕᐅᓂᐊᕐᒪᑕ ᐊᑭᑭᔾᔫᒥᓪᓗᓂ. [www.remove.bg](file:///C%3A%5CUsers%5Cutilisateur%5CDownloads%5Cwww.remove.bg) ᐅᓇᐊᑐᕈᓐᓇᕐᒥᔭᐃ [www.photoroom.com](http://www.photoroom.com) ᖃᕋᓴᐅᔭᔾᔪᑎ iPhone−ᖃᕈᕕᑦ ᐊᑐᓂ ᐊᔾᔨᙳᐊᖅ ᓇᓗᓇᐃᖅᓯᒪᓗᓂ ᐱᖁᑎᐅᑉ ᑕᐃᒎᓯᖓᓂ ᐊᒻᒪᓗ ᐱᖁᑎᐅᑉ ᓇᓗᓇᐃᒃᑯᑕᖓᓂ
(ᓲᕐᓗ: completeproductname.sku\_brandname\_number.jpg / sealfurpurse.12346\_thebestofnunavut\_1.jpg). ᐃᑲᔫᑎᖃᕐᓂᐊᖅᑐᖅ ᐱᖁᑎᑎᑦ ᓇᓂᔭᐅᔪᓐᓇᕐᓂᐊᕐᒪᑕ ᐃᑭᐊᖅᑭᕕᒃᑯᑦ ᐊᒻᒪᓗ ᐊᔾᔨᒋᓗᓂᐅᒃ ᐱᖁᑎᕕᑦ ᓇᓗᓇᐃᒃᑯᑕᖓᑕ ᐆᒃᑐᕋᐅᑎᖓᓄᑦ.

ᐊᐱᖅᑯᑎᒃᓴᖃᕈᕕᑦ ᖃᐅᔨᒋᐊᕐᕕᒋᔪᓐᓇᖅᑕᐃ ᐋᓕᒃᔅ ᑰᓪᔅᑐᕆᖕ ᐃᕐᖐᓐᓈᖅᑕᐅᑎᒃᑯᑦ ᐅᕗᖓ: alexc@envisionmediasolutions.com

**ᐃᓗᐃᑦᑑᓕᖓᔪᑦ ᑲᑎᖅᓱᖅᓯᒪᔪᑦ**

ᐱᕕᖃᙱᓗᐊᕈᖕᕕᑦ ᐅᕝᕙᓘᓐᓃᑦ ᓱᓇᒃᑯᑖᖃᙱᓗᐊᕈᕕᑦ ᓇᖕᒥᓂᖅ ᐱᖁᑎᓐᓂ ᐊᔾᔨᓕᐅᕆᓂᕐᒧᑦ, ᐃᓕᓐᓄᑦ ᓴᓇᒍᓐᓇᖅᑕᕗᑦ. ᐃᓕᓐᓄᑦ ᓱᒃᑲᓂᖅᓴᐅᓂᐊᖅᑐᖅ.

ᐅᕙᑦᑎᓐᓄᑦ ᓇᒃᓯᐅᑎᑐᐃᓐᓇᕆᐊᖃᖅᑕᐃ ᐱᖁᑎᒋᔭᐃᑦ ᐃᓕᓐᓄᓗ ᐅᑎᖅᑎᒐᔭᖅᑕᕗᑦ ᐊᔾᔨᓕᐅᖅᓯᒪᓕᕇᕈᑦᑎᒍᑦ.

$75 ᐊᑐᓂ ᐱᖁᑎᒧᑦ + ᐱᖁᑎᐅᑉ ᐅᑎᖅᑎᑕᐅᓂᖓᓄᑦ ᖃᖓᑦᑕᐅᑎᓄᑦ ᐊᑭᖓ

ᐃᓚᒋᓂᐊᖅᑕᖏᑦ:

* ᐊᔾᔨᒌᙱᑦᑐᓂᒃ ᐊᔾᔨᙳᐊᑦ (ᑎᓴᒪᓂᒃ ᑕᓪᓕᒪᓄᑦ ᐊᔾᔨᙳᐊᓂᒃ ᐊᑐᓂ ᐱᖁᑎᒧᑦ) ᖃᑯᖅᑕᒥ ᑐᓄᒥᐅᑕᖃᕐᓗᓂ
* ᐊᒥᐊᖓᑕ ᐋᖅᑭᒃᑕᐅᓂᖓ ᐊᒻᒪᓗ ᓂᐅᕕᖃᑦᑕᖅᑑᑉ ᓈᒻᒪᒃᓴᕐᒪᖔᖅ ᖃᐅᔨᒋᐊᕐᓂᕐᒥᑦ
* ᐃᓚᓯᓂᕐᒥᑦ ᑕᐃᒎᓯᖓᓂ ᐊᒻᒪᓗ ᖃᕋᓴᐅᔭᒃᑯᑦ ᕿᓂᖅᑕᐅᓂᐊᕐᒪ ᓇᓗᓇᐃᔭᖅᓯᒪᑦᑎᐊᕐᓗᓂ SEOᒧᑦ
* ᐃᓕᔭᐅᓂᖓ ᓂᐅᕕᐊᒃᓴᖃᕐᕕᐅᑉ ᐱᖁᑎᓄᑦ ᒪᑉᐱᖅᑐᒐᖓᓄᑦ
* ᓇᒃᓯᐅᔾᔨᕕᐅᒐᔭᖅᑐᑎᑦ ᐊᔾᔨᙳᐊᓂᑦ ᐃᓕᐅᕋᖅᓯᒪᔪᓂᒃ ᐊᑐᕈᓐᓇᕐᓂᐊᕋᕕᒋᑦ ᐊᓯᖏᓐᓂᒃ ᓂᐅᕕᐊᒃᓴᖃᕐᕕᐅᔪᓂᒃ (ᐋᒪᔮᓐ, ᐄᐸᐃ...) ᐅᕝᕙᓘᓐᓃᑦ ᐃᒡᕕᑦ ᓇᖕᒥᓂᖅ ᐃᑭᐊᖅᑭᕕᖓᓂ.
* ᐃᓄᖕᒧᑦ ᐊᑐᖅᑕᐅᑎᓪᓗᒋᑦ ᐊᔾᔨᙳᐊᓂᒃ ᐃᓚᓕᐅᔾᔨᒍᓐᓇᙱᑦᑐᑦ ᑖᒃᑯᓄᖓ ᑲᑎᙵᐅᖅᑐᓄᑦ.

ᑕᐃᒫᒃ ᐱᒍᒪᓐᓂᕈᕕᑦ ᓇᓖᕌᕈᑎᒃᓴᐅᔪᒥᒃ ᐃᕐᖐᓐᓈᖅᑕᐅᑎᒃᑯᑦ ᓇᒃᓯᐅᔾᔨᓗᑎ ᐅᕗᖓ: info@proudlyindigenouscrafts.com.